Det er en fredag præget af skiftende vejr, men hovedsageligt præget af skyer og regn.

Vi bliver i dag udsat for både en varmfront og en koldfront, og det giver rigtig mange skyer på himlen. Der vil ikke være de store chancer for sol. Koldfronten sender regn ind igennem Skagerak, og det vil man kunne mærke fra Hirtshals mod Hanstholm. Derefter bevæger koldfronten sig mod sydøst, og hen mod aftentimerne har stort set hele Nordjylland haft besøg af regn. Lige inden solen går ned, vil man allerlængst mod vest måske være heldige nok til at se et glimt af solen.